CELEX: 62018TN0545
Language: ro
Date: 2018-09-11 00:00:00
Title: Cauza T-545/18: Acțiune introdusă la 11 septembrie 2018 – YL/Comisia

26.11.2018   
            
            
               RO
            
            
               Jurnalul Oficial al Uniunii Europene
            
            
               C 427/83
            
         
      Acțiune introdusă la 11 septembrie 2018 – YL/Comisia
      (Cauza T-545/18)
      (2018/C 427/110)
      Limba de procedură: franceza
      
         Părțile
      
      
         Reclamant: YL (reprezentant: P. Yon, avocat)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  anularea retragerii sale de pe lista de promovare 2017;
               
            
                  —
               
               
                  promovarea sa retroactivă la 1 ianuarie 2017;
               
            
                  —
               
               
                  acordarea de despăgubiri care să acopere prejudiciile suferite ca urmare a actelor atacate: zilele și energia consacrate prezentei acțiuni și formulării acesteia, combaterea sentimentului de respingere, de ostracizare și de încrâncenare din partea unei autorități care ar trebui să se preocupe de interesul agenților săi și să dea dovadă de neutralitate față ei sau măcar de bunăvoință – prejudiciu estimat la suma de 100 000 de euro;
               
            
                  —
               
               
                  rambursarea cheltuielilor avocațiale și de judecată, în cuantum de 10 000 de euro;
               
            
                  —
               
               
                  obligarea Comisiei la plata tuturor cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă două motive.
      
                  1.
               
               
                  Primul motiv, întemeiat pe încălcarea Statutului funcționarilor Uniunii Europene (denumit în continuare „statutul”), care ar fi fost săvârșită de autoritatea învestită cu puterea de numire (denumită în continuare „AIPN”) prin faptul că a justificat refuzul de a-l promova pe reclamant printr-o sancțiune pronunțată anterior, pe de o parte, deși sancțiunea afectase deja cariera acestuia din urmă printr-o reducere de treaptă. Pe de altă parte, decizia atacată ar fi fost luată pentru motivul că sancțiunea menționată ar prezenta o legătură cu conduita în serviciu, deși decizia de sancționare din 2016 menționa că faptele sancționate au avut loc fără legătură cu funcțiile și responsabilitățile reclamantului.
               
            
                  2.
               
               
                  Al doilea motiv, întemeiat pe un abuz de putere și de procedură pe care AIPN l-ar fi săvârșit prin utilizarea puterii sale de promovare pentru a agrava sancțiunea pronunțată în 2016 și prin utilizarea procedurii de promovare astfel încât să eludeze limitele prevăzute în statut în cazul suspendării avansării.